Светлана Қабыкенқызы Жақыпова

Светлана Қабыкенқызы Жақыпова (16 қаңтар 1968 жыл, Қарағанды) — қазақстандық саясаткер, 2023 жылғы қыркүйектен 2026 жылғы қаңтарға дейінгі Еңбек және халықты әлеуметтік қорғау министрі.

 Білімі 
1991 жылы Целиноград Мемлекеттік педагогикалық институтын, 2006 жылы Алматы Экономика және статистика академиясын аяқтаған.

 Еңбек жолы 
1984–1986 жылдары Жақыпова Қарой бастауыш мектебінде ұзартылған күн тобының тәрбиешісі, бастауыш сыныптардың мұғалімі болып жұмыс істеді.

1991–1995 жылдары ол — № 16 орта мектебінде, № 36 бастауыш орта мектебінде математика пәнінің мұғалімі болды.

1997–1998 жылдары ол «Зейнетақы төлеу жөніндегі мемлекеттік орталық» РМКҚ Ақмола қалалық бөлімшесі операциялық есеп жүргізу бөлімінің аға маманы, бас маманы болды.

1998–2001 жылдары ол «Зейнетақы төлеу жөніндегі мемлекеттік орталық» РМКҚ Ақмола (Астана) қалалық филиалының экономикалық талдау бөлімінің бас маманы, бастығы, филиал директорының орынбасары болды.

2001–2008 жылдары ол «Зейнетақы төлеу жөніндегі мемлекеттік орталық» РМКҚ Ақмола облыстық филиалының директоры болды.

2008–2011 жылдары ол Еңбек және халықты әлеуметтік қорғау министрлігі Әлеуметтік қамсыздандыру және әлеуметтік сақтандыру департаменті директорының міндетін атқарушы, директоры болды.

2011–2013 жылдары ол — «Ұлттық ақпараттық технологиялар» АҚ Жобалау офисі бағдарламалар басшысы.

2013 жылғы 19 тамыздан бастап 2014 жылғы тамызға дейін ол — Қазақстан Республикасы Еңбек және халықты әлеуметтік қорғау вице-министрі.

2014 жылғы тамыздан бастап ол — Қазақстан Республикасы Денсаулық сақтау және әлеуметтік даму вице-министрі болып тағайындалды.

2017–2019 жылдары ол Қазақстан Республикасының Еңбек және халықты әлеуметтік қорғау вице-министрі болды.АНЫҚТАМА. Жақыпова Светлана Қабыкенқызы

2023 жылғы 12 маусымнан бастап ол Қазақстан Республикасы Президенті жанындағы Халықтың әлеуметтік жағынан осал санаттарының құқықтары жөніндегі уәкіл.

2023 жылғы 2 қыркүйекте ол Еңбек және халықты әлеуметтік қорғау министрі болып тағайындалды. 2024 жылғы 6 ақпанда Мемлекет басшысының Жарлығымен ол Еңбек және халықты әлеуметтік қорғау министрі болып қайта тағайындалды.

2026 жылғы 27 қаңтарда қызметінен босатылып, оның ізбасары Асқарбек Ертаев болды.

 Марапаты 
 Құрмет ордені (2007)
 Парасат ордені (2018)

 Дереккөздер 

Санат:Қазақстан мемлекет қайраткерлері
Санат:Қазақстан еңбек министрлері